Държавен вестник, бр. 83, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  83
структура не е изпълнен съобразно изисква­
нията на съответния медицински стандарт, 
РЦЗ дава указания на лечебното заведение 
да подаде в едномесечен срок до министъра 
на здравеопазването заявление за промяна 
на определеното ниво на компетентност на 
структурата. 
(7) Регионалният център по здравеопазване 
изпраща в Министерството на здравеопазване­
то доклад от всяка проверка по ал. 5, изр. второ 
в тридневен срок от нейното приключване.
(8) За отчитане изпълнението на показате­
лите по ал. 2 при проверките си РЦЗ използва 
карта на съответствието съгласно образеца 
по приложение № 2.
Г л а в а  ч е т в ъ р т а
ОСНОВНИ ДЕЙНОСТИ НА ЛЕЧЕБНИТЕ 
ЗАВЕДЕНИЯ ЗА БОЛНИЧНА ПОМОЩ 
И ДОМОВЕТЕ ЗА МЕДИКО-СОЦИАЛНИ 
ГРИЖИ
Раздел I
Организация на дейностите по приема на 
пациенти
Чл. 20. (1) Редът за приемане на пациентите 
в лечебните заведения за болнична помощ и в 
домовете за медико-социални грижи се опре­
деля с правилника за устройството, дейността 
и вътрешния ред на лечебното заведение.
(2) Приемът в болница се осъществява 
в консултативно-диагностичния блок чрез 
консултативните кабинети или чрез спешното 
отделение, където:
1. въз основа прецизиране, основаващо се 
на критериите за спешност, пациентите се:
а) приемат незабавно;
б) включват в „лист на чакащи“, чрез който 
се планира датата на приема;
2. се попълва необходимата медицинска 
документация;
3. се извършват диагностични дейности и 
лечебни дейности, включително при спешни 
състояния;
4. се извършва пълна или частична сани­
тарна обработка на пациента.
(3) Отказът на пациента да бъде приет в 
лечебното заведение след информирането му 
от специалист за нуждата от това, включва­
нето му в листа на чакащите или отказът му 
да бъде включен в него, както и отказът му 
да продължи започналия престой в лечебното 
заведение се документират задължително пис­
мено срещу подпис или друг инициализиращ 
знак на пациента.
(4) Правилата относно действията по ал. 3 
се уреждат с правилника за устройството, 
дейността и вътрешния ред на лечебното 
заведение.
Раздел II
Организация на диагностичната, лечебната 
и рехабилитационната дейност и на грижите 
за пациентите
Чл. 21. (1) Диагностичната, лечебната и 
рехабилитационната дейност, както и дейност­
та по предоставяне на грижи за пациентите 
във всяко болнично отделение (клиника) и 
лаборатория се осъществяват от екип с ръко­
водител началника на отделението (клиниката) 
или лабораторията, който е лекар (лекар по 
дентална медицина) с призната специалност, 
отговаряща на профила на отделението (кли­
никата) или лабораторията, и старша меди­
цинска сестра (лаборант), която е бакалавър 
или магистър по специалността „Управление 
на здравните грижи“.
(2) Екипът се състои от лекари (лекари 
по дентална медицина), медицински сестри, 
акушерки, асоциирани медицински специа­
листи и др. 
(3) Съставът на екипа по ал. 2 се определя 
от ръководителя на лечебното заведение по 
предложение на началника на отделението 
(клиниката) или лабораторията и в съответ­
ствие с медицинския стандарт по специал­
ността.
(4) Длъжностните характеристики на ра­
ботещите в лечебните заведения за болнична 
помощ и в домовете за медико-социални грижи 
се утвърждават от ръководителя на лечебното 
заведение по предложение на началника на 
отделението (клиниката) или лабораторията.
(5) Правилникът за устройството, дейността 
и вътрешния ред на болницата задължително 
съдържа подробна уредба на правилата, по 
които се организират дейностите в лечебното 
заведение. 
(6) За дейността на отделенията по хемо­
диализа в лечебните заведения за болнична 
помощ се прилагат съответно разпоредбите на 
раздел трети от Правилника за устройството 
и дейността на диализните центрове (ДВ, 
бр. 99 от 2003 г.).
Чл. 22. Организацията на дейност в домо­
вете за медико-социални грижи се определя 
с правилника за устройството, дейността и 
вътрешния ред на лечебното заведение.
Чл. 23. (1) Лечебното заведение за болнична 
помощ осигурява непрекъснато 24-часово из­
пълнение на лечебната дейност по медицински 
специалности съгласно разрешението за ле­
чебна дейност, включително и на медицинска 
помощ при спешни състояния. 
(2) Финансирането на медицинската помощ 
при спешни състояния по ал. 1 се извършва 
по ред и методика, определени от министъра 
на здравеопазването, в рамките на средствата, 
предвидени в бюджета на Министерството на 
здравеопазването за съответната календарна 
година.